**Fabien Bourgeois** (s. 6. huhtikuuta 1995 Thonon-les-Bains, Ranska) on ranskalainen jääkiekkopuolustaja, joka pelaa kotimaassaan Ligue Magnusin Rapaces de Gapissa. Hän laukoo oikealta.

Ura
---

### Seuraura

Bourgeois on HC Morzine-Avoriazin kasvatti. Hän siirtyi juniorina sittemmin Brûleurs de Loups de Grenobleen. Bourgeois voitti Ranskan B-juniorisarjan puolustajien syöttöpörssin ja sijoittui puolustajien pistepörssissä toiseksi sekä kaudella 2011–2012 tehoilla 2+16=18 että kaudella 2012–2013 tehoilla 3+28=31. Ensimmäisellä kaudella hän voitti myös Ranskan U22-sarjan mestaruuden.

Kaudeksi 2013–2014 Bourgeois siirtyi HC Amiensiin. Hän oli seuran U22-joukkueen paras syöttäjä ja voitti koko sarjan puolustajien piste- ja syöttöpörssin tehoilla 5+20=25. Bourgeois debytoi samalla kaudella myös Ranskan pääsarjassa, Ligue Magnusissa, jossa hän pelasi seitsemän runkosarjaottelua ilman tehopisteitä. Ranskan liigacupissa Bourgeois pelasi Amiensissa ja Ranskan alle 20-vuotiaiden maajoukkueessa yhteensä seitsemän ottelua tehopistein 1+1=2. Hän teki jälkimmäisenä mainitussa joukkueessa miesten pääsarjadebyyttinsä 26. elokuuta 2013 Ligue Magnusissa pelaavaa Chamois de Chamonixia vastaan. Bourgeois'n ensimmäinen pääsarjamaali syntyi seuraavassa ottelussa 27. elokuuta 2013 vieraissa kahden miehen ylivoimalla Chamonixia vastaan. Hän sai ottelussa myös syöttöpisteen oltuaan kakkossyöttäjänä Johan Saint-Andrén tekemään ylivoimamaaliin. Bourgeois pelasi kauden aikana miesten pelejä myös kymmenen runkosarja- ja kuuden playoff-ottelun verran lainalla Ranskan kolmanneksi korkeimmalla sarjatasolla FFHG Division 2:n HC Compiégnessa.

Varsinaisella Ligue Magnusin tulokaskaudellaan 2014–2015 Bourgeois teki 25 runkosarja- ja kahdeksassa playoff-ottelussa tehot 2+6=8. Ranskan liigacupissa hän pelasi Amiensissa ja Ranskan alle 20-vuotiaiden maajoukkueessa yhteensä 11 ottelua tehopistein 1+1=2. Bourgeois pelasi ison osan kaudestaan myös Ranskan U22-sarjassa, jonka puolustajien piste- ja syöttöpörssin hän voitti tehoilla 6+21=27. Bourgeois oli Amiensin tehokkain puolustaja myös seuraavalla kaudella 2015–2016 tehoilla 2+12=14, vaikka hän pelasi kauden aikana U22-sarjassa vain kuusi runkosarjaottelua. Kaudella 2016–2017 Bourgeois teki Ligue Magnusin yhden kauden piste-ennätyksensä tehoilla 3+10=13.

Bourgeois siirtyi kaudeksi 2017–2018 vuoden mittaisella sopimuksella Mestis-joukkue Jokipoikiin, kun hänen aiemmin sarjassa pelannut ystävänsä suositteli Mestistä Bourgeois'lle. Kaudeksi 2018–2019 hän siirtyi jatkamaan Mestis-uraansa Rovaniemen Kiekkoon.

Kaudeksi 2019–2020 Bourgeois palasi kotimaahansa ja siirtyi vuoden mittaisella sopimuksella Rapaces de Gapiin. Hän oli joukkueen tehokkain puolustaja tehoilla 4+16=20. Kesäkuussa 2020 Bourgeois teki Gapin kanssa vuoden mittaisen jatkosopimuksen.

### Maajoukkueura

Bourgeois pelasi alle 20-vuotiaiden IB-divisioonan MM-kilpailuissa vuosina 2014 ja 2015, joista ensimmäinen turnaus päättyi pronssiin. Hän on pelannut myös Ranskan A-maajoukkueessa kahdeksan ottelua tehden kaksi syöttöpistettä. Hän teki A-maajoukkuedebyyttinsä vain 18-vuotiaana jo ensimmäisellä pääsarjakaudellaan 2013–2014.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Compiégne | Ranska II | 10 | 2 | 8 | 10 | 10 | 6 | 1 | 1 | 2 | 16 | JMMd1 B | 5 | 0 | 1 | 1 | 2 |
|  | HC Amiens | Ranska | 7 | 0 | 0 | 0 | 2 | – | – | – | – | – |
| 2014–2015 | HC Amiens | Ranska | 25 | 2 | 6 | 8 | 2 | 8 | 0 | 0 | 0 | 2 | JMMd1 B | 5 | 0 | 2 | 2 | 2 |
| 2015–2016 | HC Amiens | Ranska | 20 | 0 | 4 | 4 | 6 | 5 | 1 | 1 | 2 | 2 |
| 2016–2017 | HC Amiens | Ranska | 44 | 3 | 10 | 13 | 20 | 5 | 0 | 1 | 1 | 2 |
| 2017–2018 | Jokipojat | Mestis | 37 | 1 | 9 | 10 | 35 | 9 | 0 | 0 | 0 | 0 |
| 2018–2019 | RoKi | Mestis | 44 | 1 | 11 | 12 | 36 | 6 | 0 | 1 | 1 | 4 |
| 2019–2020 | HC Gap | Ranska | 38 | 4 | 16 | 20 | 28 | 4 | 0 | 0 | 0 | 0 |
| 5 kautta | yhteensä | Ranska | 134 | 9 | 36 | 45 | 58 | 22 | 1 | 2 | 3 | 6 |
| 2 kautta | yhteensä | Mestis | 81 | 2 | 20 | 22 | 71 | 15 | 0 | 1 | 1 | 4 |

Lähteet
-------

* Fabien Bourgeois The Internet Hockey Databasessa (englanniksi)
* Fabien Bourgeois Eurohockey-sivustolla (englanniksi)
* Fabien Bourgeois *Elite Prospects*. Everysport Media Group AB.  (englanniksi)

### Viitteet

1. ↑  Elite Prospects - France U18 Stats 2011-2012 *eliteprospects.com*. Everysport Media Group. Viitattu 9.7.2019. (englanniksi)
2. ↑  Elite Prospects - France U18 Stats 2011-2012 *eliteprospects.com*. Everysport Media Group. Viitattu 9.7.2019. (englanniksi)
3. 1 2 3 4  Fabien Bourgeois *Elite Prospects*. Everysport Media Group AB.  (englanniksi)
4. ↑  Elite Prospects - Amiens U22 *eliteprospects.com*. Everysport Media Group. Viitattu 9.7.2019. (englanniksi)
5. ↑  Game detail: 26 Aug 2013, France U20 - Chamonix HC Les Chamois *Eurohockey.com*.  26.8.2013. European Ice Hockey Online AB & eSports.cz s.r.o. Viitattu 9.7.2019. (englanniksi)
6. ↑  Game detail: 27 Aug 2013, Chamonix HC Les Chamois - France U20 *Eurohockey.com*.  27.8.2013. European Ice Hockey Online AB & eSports.cz s.r.o. Viitattu 9.7.2019. (englanniksi)
7. ↑  Elite Prospects - Amiens U22 *eliteprospects.com*. Everysport Media Group. Viitattu 9.7.2019. (englanniksi)
8. ↑  Jokipojat vahvistuu ranskalaispuolustajalla *Jatkoaika.com*.  23.5.2017. Jatkoaika r.y. Viitattu 23.5.2017.
9. ↑  RoKille lisää ranskalaisväriä Joensuusta ja nuori hyökkääjä Espoosta *Jatkoaika.com*.  29.4.2018. Jatkoaika r.y. Viitattu 4.5.2018.
10. ↑  MERCATO 2019-2020 *facebook.com*.  25.4.2019. Les Rapaces de Gap (SASP). Viitattu 9.7.2019. (ranskaksi)
11. ↑  Elite Prospects - Gap *eliteprospects.com*. Everysport Media Group. Viitattu 28.6.2020. (englanniksi)
12. ↑  INFO TRANSFERT *facebook.com*.  27.6.2020. Les Rapaces de Gap (SASP). Viitattu 28.6.2020. (ranskaksi)